title: Eiropas Centrālās bankas Lēmums (ES) 2015/2218 (2015. gada 20. novembris) par procedūru, kādā darbiniekiem nepiemēro pieņēmumu, ka tiem ir būtiska ietekme uz uzraudzītās kredītiestādes riska profilu (ECB/2015/38)

text:
               1.12.2015

               LV

               Eiropas Savienības Oficiālais Vēstnesis

               L 314/66

         EIROPAS CENTRĀLĀS BANKAS LĒMUMS (ES) 2015/2218
   (2015. gada 20. novembris)
   par procedūru, kādā darbiniekiem nepiemēro pieņēmumu, ka tiem ir būtiska ietekme uz uzraudzītās kredītiestādes riska profilu (ECB/2015/38)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību un jo īpaši tā 127. panta 6. punktu un 132. pantu,
   ņemot vērā Padomes 2013. gada 15. oktobra Regulu (ES) Nr. 1024/2013, ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (1), un jo īpaši tās 4. panta 3. punktu,
   tā kā:

               (1)

               Ar Regulas (ES) Nr. 1024/2013 6. pantu izveidotā regulējuma ietvaros Eiropas Centrālajai bankai (ECB) ir ekskluzīva kompetence veikt uzdevumus, kas tai uzticēti ar minētās regulas 4. pantu, saistībā kredītiestādēm, kas veic uzņēmējdarbību iesaistītajās dalībvalstīs, un kredītiestāžu, kas veic uzņēmējdarbību neiesaistītajās dalībvalstīs, filiālēm, kas veic uzņēmējdarbību iesaistītajās dalībvalstīs.

               (2)

               Lai sasniegtu banku savienības mērķus, ievērojot Eiropadomes 2012. gada 19. oktobra secinājumu par to, ka dziļākas ekonomiskās un monetārās savienības procesam jābalstās uz Savienības institucionālo un tiesisko regulējumu, Vienotā uzraudzības mehānisma ietvaros jāizveido saskaņots tiesiskais regulējums.

               (3)

               Eiropas Centrālās bankas Regula (ES) Nr. 468/2014 (ECB/2014/17) (2) izveido Vienotā uzraudzības mehānisma pamatstruktūru ECB sadarbībai ar nacionālajām kompetentajām un norīkotajām iestādēm. Jo īpaši III daļas 2. sadaļā noteikti vispārīgi noteikumi par taisnīgu lietas izskatīšanu ECB uzraudzības lēmuma pieņemšanā.

               (4)

               Prudenciālas uzraudzības regulējums, kas izveidots ar Eiropas Parlamenta un Padomes Direktīvu 2013/36/ES (3), prasa iestādēm identificēt visus darbiniekus, kuru profesionālā darbība būtiski ietekmē iestādes riska profilu. Jebkuriem šim mērķim izmantotajiem kritērijiem jānodrošina, ka darbinieku, kuru profesionālajai darbībai ir būtiska ietekme uz iestādes riska profilu, identificēšana atspoguļo dažādu darbību riska līmeni iestādes ietvaros.

               (5)

               ECB ir atbildīga par to, lai Komisijas Deleģētās regulas (ES) Nr. 604/2014 (4) regulējuma ietvaros nodrošinātu, ka tās tieši uzraudzītās iestādes noteikumus par darbinieku identificēšanu, kuri būtiski ietekmē iestādes riska profilu, piemēro saskaņoti un nodrošinot jebkuras šādas identificēšanas drošību. Tādēļ ar šo lēmumu tiek noteikta procedūra attiecībā uz Deleģētās regulas (ES) Nr. 604/2014 4. pantā izklāstīto kvantitatīvo kritēriju piemērošanu,

         IR PIEŅĒMUSI ŠO LĒMUMU.
   1. pants
   Piemērošanas joma
   Ar šo lēmumu tiek noteiktas procedūras prasības paziņojumam un iepriekšēja apstiprinājuma pieteikumam, ko uzraudzītās kredītiestādes iesniedz ECB, lai darbiniekiem vai darbinieku kategorijām nepiemērotu pieņēmumu, saskaņā ar kuru tie tiek identificēti, pamatojoties uz Deleģētās regulas (ES) Nr. 604/2014 4. pantā noteiktajiem kvantitatīvajiem kritērijiem.
   2. pants
   Definīcijas
   Šajā lēmumā:

               1)

               “uzraudzītā kredītiestāde” ir nozīmīga uzraudzītā iestāde, kas definēta Regulas (ES) Nr. 468/2014 (ECB/2014/17) 2. panta 16. punktā vai nozīmīga uzraudzītā grupa, kas definēta Regulas (ES) Nr. 468/2014 (ECB/2014/17) 2. panta 22. punktā;

               2)

               “ECB uzraudzības lēmums” ir ECB uzraudzības lēmums, kas definēts Regulas (ES) Nr. 468/2014 (ECB/2014/17) 2. panta 26. punktā;

               3)

               “identificētais darbinieks” ir uzraudzītās kredītiestādes darbinieks, kura profesionālajai darbībai saskaņā ar Deleģēto regulu (ES) Nr. 604/2014 ir būtiska ietekme uz kredītiestādes riska profilu individuālā, subkonsolidētā vai konsolidētā līmenī, kā definēts Eiropas Parlamenta un Padomes Regulas (ES) Nr. 575/2013 (5) 4. panta 1. punkta 48. un 49. apakšpunktā.

         3. pants
   ECB sniedzamā vispārīgā informācija
   1.   Paziņojumā saskaņā ar Deleģētās regulas (ES) Nr. 604/2014 4. panta 4. punktu un iepriekšēja apstiprinājuma pieteikumā saskaņā ar minētās regulas 4. panta 5. punktu iekļauj šādu informāciju par iepriekšējā finanšu gada beigām un pašreizējo finanšu gadu:

               a)

               atsauces dati;

               b)

               uzraudzītās kredītiestādes juridiskas personas identifikators (JPI);

               c)

               pilna darba laika ekvivalenta darbinieku skaits;

               d)

               identificēto darbinieku skaits;

               e)

               to darbinieku skaits, kas identificēti, pamatojoties uz kvalitatīvajiem kritērijiem saskaņā ar Deleģētās regulas (ES) Nr. 604/2014 3. pantu;

               f)

               to darbinieku skaits, kas identificēti, pamatojoties vienīgi uz kvantitatīvajiem kritērijiem, kas noteikti Deleģētās regulas (ES) Nr. 604/2014 4. pantā, kopā ar norādi par to, kurā no Deleģētās regulas (ES) Nr. 604/2014 4. panta 1. punkta a), b) vai c) apakšpunktā noteiktajām kategorijām iekļauts katrs identificētais darbinieks;

               g)

               to darbinieku skaits, kas identificēti, pamatojoties vienīgi uz papildu kritērijiem, ko noteikusi uzraudzītā kredītiestāde.

         2.   Paziņojumā saskaņā ar Deleģētās regulas (ES) Nr. 604/2014 4. panta 4. punktu un iepriekšēja apstiprinājuma pieteikumā saskaņā ar minētās regulas 4. panta 5. punktu iekļauj šādu informāciju par katru darbinieku, attiecībā uz kuru tiek lūgts nepiemērot pieņēmumu:

               a)

               darbinieka vārds, struktūrvienība, uzņēmējdarbības vienība, nodaļa un amats kopā ar pilna darba laika ekvivalenta darbinieku skaitu, kas pakļauti attiecīgā darbinieka vadībai;

               b)

               vai darbinieks ir saistīts ar kādu riska uzņemšanās vai riska kontroles funkciju un, ja tā ir, attiecīgajai funkcijai atļautās riska pozīciju uzņemšanās robežas miljonos euro;

               c)

               vai darbinieks ir kādas komitejas loceklis un, ja tā ir, komitejas nosaukums, tās pakļautības līmenis un tās pilnvaru līmenis, pieņemot riska lēmumus, kas izteikts procentos no 1. līmeņa pamatkapitāla;

               d)

               atlīdzības kopsumma euro un mainīgās un nemainīgās atlīdzības daļas koeficients, kas darbiniekam piešķirta iepriekšējā finanšu gadā;

               e)

               darbinieka mainīgās atlīdzības darba rezultātu rādītāji;

               f)

               kvantitatīvie kritēriji, pamatojoties uz kuriem, darbinieks tika uzskatīts par identificētu darbinieku (Deleģētās regulas (ES) Nr. 604/2014 4. panta 1. punkta a), b) vai c) apakšpunkts);

               g)

               kritēriji, pamatojoties uz kuriem tiek lūgts darbiniekam nepiemērot pieņēmumu (Deleģētās regulas (ES) Nr. 604/2014 4. panta 2. punkta a) vai b) apakšpunkts).

         3.   Paziņojumā saskaņā ar Deleģētās regulas (ES) Nr. 604/2014 4. panta 4. punktu un iepriekšēja apstiprinājuma pieteikumā saskaņā ar minētās regulas 4. panta 5. punktu iekļauj iekšējas vai ārējas revīzijas gada novērtējuma pārskatu par identificēto darbinieku identifikācijas procesu un tā rezultātiem, iekļaujot arī pieprasītos izņēmumus.
   4. pants
   Dokumenti, kas vajadzīgi, lai pamatotu, ka uzņēmējdarbības vienība nav būtiska
   1.   Sniedzot paziņojumu saskaņā 4. panta 4. punktu vai piesakoties iepriekšējam apstiprinājumam saskaņā ar 4. panta 5. punktu, uzraudzītās kredītiestādes iesniedz ECB šādus dokumentus, lai pamatotu, ka darbinieks vai darbinieku kategorija, kurā iekļauts darbinieks, profesionālo darbību veic tikai uzņēmējdarbības vienībā, kas nav būtiska uzņēmējdarbības vienība, kā norādīts Deleģētās regulas (ES) Nr. 604/2014 4. panta 2. punkta a) apakšpunktā:

               a)

               attiecīgā darbinieka vai darbinieku kategorijas, kurā iekļauts darbinieks, pienākumu un atbildības detalizētu un visaptverošu aprakstu;

               b)

               attiecīgās uzņēmējdarbības vienības organizācijas shēmu, kas rāda hierarhisko struktūru un pakļautību, t. sk. attiecīgo darbinieku vai darbinieku kategoriju, kurā iekļauts darbinieks;

               c)

               detalizētu aprakstu par iekšējo kapitāla piešķiršanu attiecīgajai uzņēmējdarbības vienībai saskaņā ar Direktīvas 2013/36/ES 73. pantu par pašreizējo finanšu gadu un par diviem iepriekšējiem finanšu gadiem;

               d)

               pārskatu par iekšējo kapitāla piešķiršanu visām uzņēmējdarbības vienībām saskaņā ar Direktīvas 2013/36/ES 73. pantu par pašreizējo finanšu gadu un par diviem iepriekšējiem finanšu gadiem;

               e)

               paziņojumu, kurā paskaidrots, kādēļ uzraudzītā kredītiestāde plāno piešķirt darbiniekam vai darbinieku kategorijai, kurā iekļauts darbinieks, atlīdzību, kas atbilst Deleģētās regulas (ES) Nr. 604/2014 4. panta 1. punktā noteiktajiem kritērijiem, lai gan darbiniekam nav būtiskas ietekmes uz būtiskās uzņēmējdarbības vienības riska profilu;

               f)

               pamatotu paziņojumu, kurā paskaidrots, kādēļ darbinieks vai darbinieku kategorija, kurā iekļauts darbinieks, neatbilst kvalitatīvajiem kritērijiem, kas minēti Deleģētās regulas (ES) Nr. 604/2014 3. pantā

         2.   Ja uzņēmējdarbības vienību dalījums uzraudzītās kredītiestādes ietvaros iepriekšējo trīs gadu laikā mainījies, uzraudzītā iestāde paziņo šādu izmaiņu iemeslus.
   3.   ECB var lūgt uzraudzītajai kredītiestādei iesniegt papildu informāciju pieteikuma pamatošanai.
   5. pants
   Dokumenti, ar kuriem pamato, ka darbinieka profesionālā darbība būtiski neietekmē būtiskas uzņēmējdarbības vienības riska profilu
   1.   Sniedzot paziņojumu saskaņā 4. panta 4. punktu vai piesakoties iepriekšējam apstiprinājumam saskaņā ar 4. panta 5. punktu, uzraudzītās kredītiestādes iesniedz ECB šādus dokumentus, lai pamatotu, ka darbinieku vai darbinieku kategorijas profesionālajai darbībai nav būtiskas ietekmes uz būtiskās uzņēmējdarbības vienības riska profilu, kā minēts Deleģētās regulas (ES) Nr. 604/2014 4. panta 2. punkta b) apakšpunktā:

               a)

               attiecīgā darbinieka vai darbinieku kategorijas, kurā iekļauts darbinieks, pienākumu un atbildības detalizētu un visaptverošu aprakstu;

               b)

               attiecīgās uzņēmējdarbības vienības organizācijas shēmu, kas rāda hierarhisko struktūru un pakļautību, t. sk. attiecīgo darbinieku vai darbinieku kategoriju, kurā iekļauts darbinieks;

               c)

               detalizētu aprakstu par Deleģētās regulas (ES) Nr. 604/2014 4. panta 3. punktā noteiktajiem objektīvajiem kritērijiem, kas izmantoti, lai novērtētu, ka attiecīgā darbinieka vai darbinieku kategorijas, kurā iekļauts darbinieks, profesionālajai darbībai nav būtiskas ietekmes uz būtiskās uzņēmējdarbības vienības riska profilu, norādot, kā šie kritēriji piemēroti un kā ņemti vērā visi attiecīgie riska un darba rezultātu rādītāji, kas izmantoti iekšējās riska novērtēšanas vajadzībām;

               d)

               paziņojumu, kurā paskaidrots, kādēļ uzraudzītā kredītiestāde piešķīra darbiniekam vai darbinieku kategorijai, kurā iekļauts darbinieks, atlīdzību, kas atbilst Deleģētās regulas (ES) Nr. 604/2014 4. panta 1. punktā noteiktajiem kritērijiem, lai gan darbiniekam nav būtiskas ietekmes uz būtiskās uzņēmējdarbības vienības riska profilu;

               e)

               pamatotu paziņojumu, kurā paskaidrots, kādēļ attiecīgais darbinieks vai darbinieku kategorija, kurā iekļauts darbinieks, neatbilst kvalitatīvajiem kritērijiem, kas minēti Deleģētās regulas (ES) Nr. 604/2014 3. pantā.

         2.   ECB var lūgt uzraudzītajai kredītiestādei iesniegt papildu informāciju pieteikuma pamatošanai.
   6. pants
   Papildu dokumenti, ar kuriem pamato pieteikumus par darbiniekiem, kam piešķirta EUR 1 000 000 vai lielāka kopējā atlīdzība
   1.   Piesakoties iepriekšējam apstiprinājumam saskaņā ar Deleģētās regulas (ES) Nr. 604/2014 4. panta 5. punktu attiecībā uz darbinieku, kam iepriekšējā finanšu gadā piešķirta EUR 1 000 000 vai lielāka kopējā atlīdzība, uzraudzītās kredītiestādes ECB iesniedz šādus dokumentus, kas pamato Deleģētās regulas (ES) Nr. 604/2014 4. panta 5. punktā minētos ārkārtas apstākļus:

               a)

               detalizētu aprakstu par ārkārtas apstākļiem saistībā ar attiecīgā darbinieka profesionālo darbību un to ietekmi uz uzraudzītās kredītiestādes riska profilu. Ļoti spēcīgas konkurences apstākļi netiek uzskatīti par ārkārtas apstākļiem;

               b)

               detalizētu aprakstu par jebkuriem ārkārtas apstākļiem saistībā ar attiecīgā darbinieka atlīdzību, kas paskaidro, kāpēc uzraudzītā kredītiestāde piešķīra darbiniekam EUR 1 000 000 vai lielāku atlīdzību, lai gan darbiniekam nav būtiskas ietekmes uz uzraudzītās kredītiestādes riska profilu.

         2.   ECB var lūgt uzraudzītajai kredītiestādei iesniegt papildu informāciju pieteikuma pamatošanai.
   7. pants
   Paziņojumu iesniegšanas laiks
   1.   Paziņojumus saskaņā ar Deleģētās regulas (ES) Nr. 604/2014 4. panta 4. punktu iesniedz bez kavēšanās, vēlākais sešu mēnešu laikā pēc iepriekšējā finanšu gada beigām. Paziņojuma pamatā esošais uzraudzītās kredītiestādes lēmums attiecas uz darbinieka pienākumu izpildi finanšu gadā, kas ir pēc tā finanšu gada, kurā sniegts paziņojums.
   2.   Par darbiniekiem, uz kuriem attiecās paziņojums iepriekšējā paziņojumu iesniegšanas periodā, jauns paziņojums nav jāsniedz, ciktāl joprojām piemērojams lēmuma pieņemšanā izmantotais kritērijs.
   3.   Tāda darbinieka gadījumā, par kuru paziņojumu sniedz pirmo reizi, lēmums attiecas uz darbinieka pienākumu izpildi finanšu gadā, kurā sniegts paziņojums, un uz darbinieka pienākumu izpildi nākamajā finanšu gadā. Šis noteikums attiecas vienīgi uz paziņojumiem, kas iesniegti pēc šī lēmuma spēkā stāšanās.
   8. pants
   Iepriekšēja apstiprinājuma pieteikuma iesniegšanas laiks
   Iepriekšēja apstiprinājuma pieteikumus saskaņā ar Deleģētās regulas (ES) Nr. 604/2014 4. panta 5. punktu iesniedz bez kavēšanās, vēlākais sešu mēnešu laikā pēc iepriekšējā finanšu gada beigām.
   9. pants
   ECB novērtējums
   1.   Pamatojoties uz paziņojumiem, kas iesniegti saskaņā ar Deleģētās regulas (ES) Nr. 604/2014 4. panta 4. punktu, un iepriekšēja apstiprinājuma pieteikumiem, kas iesniegti saskaņā ar Deleģētās regulas (ES) Nr. 604/2014 4. panta 5. punktu, ECB izvērtē:

               a)

               dokumentu pilnīgumu;

               b)

               pamatojumu, balstoties uz kuru uzraudzītā kredītiestāde noteikusi, ka attiecīgais darbinieks vai darbinieku kategorija, kurā darbinieks iekļauts, atbilst kādam no nosacījumiem, kas noteikti Deleģētās regulas (ES) Nr. 604/2014 4. panta 2. punktā;

               c)

               vai attiecīgajam darbiniekam vai darbinieku kategorijai, kurā darbinieks iekļauts, veicot profesionālo darbību, nav būtiskas ietekmes uz būtiskas uzņēmējdarbības vienības riska profilu, pārbaudot:

                           i)

                           vai uzraudzītā kredītiestāde ir piemērojusi objektīvus kritērijus, kas ņem vērā visus attiecīgos riska un pienākumu izpildes rādītājus, ko tā parasti izmanto, lai noteiktu, pārvaldītu un kontrolētu riskus saskaņā ar Direktīvas 2013/36/ES 74. pantu;

                           ii)

                           vai uzraudzītā kredītiestāde ir salīdzinājusi darbinieka vai darbinieku kategorijas, kurā darbinieks iekļauts, pienākumus un pilnvaras, un to ietekmi uz uzraudzītās iestādes riska profilu ar to darbinieku profesionālās darbības ietekmi, kuri identificēti, izmantojot Deleģētās regulas (ES) Nr. 604/2014 3. pantā noteiktos kvalitatīvos kritērijus;

               d)

               attiecībā uz iepriekšēja apstiprinājuma pieteikumiem par darbiniekiem, kas piešķirta EUR 1 000 000 vai lielāka atlīdzība, – vai attiecas ārkārtas apstākļi. Šādos gadījumos ECB pirms lēmuma pieņemšanas par sākotnējā novērtējuma rezultātiem informē Eiropas Banku iestādi.

         2.   Ja iesniegts iepriekšēja apstiprinājuma pieteikums saskaņā ar Deleģētās regulas (ES) Nr. 604/2014 4. panta 5. punktu, ECB pieņem lēmumu trīs mēnešu laikā no visu dokumentu saņemšanas.
   3.   Ja iesniegts paziņojums saskaņā ar Deleģētās regulas (ES) Nr. 604/2014 4. panta 4. punktu un ja novērtējumā tiek norādīts, ka prasības, kas noteiktas šajā lēmumā un Deleģētās regulas (ES) Nr. 604/2014 4. panta 2. punktā, nav ievērotas, ECB par to paziņo uzraudzītajai kredītiestādei trīs mēnešu laikā no visu dokumentu saņemšanas. Uzraudzītā kredītiestāde nepiemēro Deleģētās regulas (ES) Nr. 604/2014 4. panta 2. punktu. Ja nav saņemts ECB paziņojums saskaņā ar šī punkta pirmo teikumu, tiek uzskatīts, ka uzraudzītā kredītiestāde atbilst Deleģētās regulas (ES) Nr. 604/2014 4. panta 2. punktam un tajā noteiktajām prasībām.
   10. pants
   Piešķirtā iepriekšējā apstiprinājuma derīguma laiks
   1.   Saskaņā ar Deleģētās regulas (ES) Nr. 604/2014 4. panta 5. punktu piešķirtais iepriekšējais apstiprinājums attiecas uz darbinieka pienākumu izpildi finanšu gadā pēc tā finanšu gada, kurā uzraudzītajai kredītiestādei paziņots ECB uzraudzības lēmums ar apstiprinājumu.
   2.   Gadījumā, ja apstiprinājuma pieteikumu par attiecīgo darbinieku iesniedz pirmo reizi, apstiprinājumu piešķir darbinieka pienākumu izpildei finanšu gadā, kurā uzraudzītajai kredītiestādei paziņots ECB uzraudzības lēmums ar apstiprinājumu, kā arī darbinieka pienākumu izpildei nākamajā finanšu gadā. Šis noteikums attiecas vienīgi uz pieteikumiem, kas iesniegti pēc šī lēmuma spēkā stāšanās.
   11. pants
   Pārejas noteikumi
   1.   Šis lēmums attiecas uz paziņojumiem saskaņā ar Deleģētās regulas (ES) Nr. 604/2014 4. panta 4. punktu vai iepriekšēja apstiprinājuma pieteikumiem saskaņā ar Deleģētās regulas (ES) Nr. 604/2014 4. panta 5. punktu, kas iesniegti pēc šī lēmuma spēkā stāšanās.
   2.   Izņēmuma kārtā paziņojumus saskaņā ar Deleģētās regulas (ES) Nr. 604/2014 4. panta 4. punktu vai iepriekšēja apstiprinājuma pieteikumus saskaņā ar Deleģētās regulas (ES) Nr. 604/2014 4. panta 5. punktu, kas balstās uz 2014. gada informāciju, iesniedz līdz 2015. gada 31. decembrim.
   3.   Apstiprinājumus, ko ECB saskaņā ar Deleģētās regulas (ES) Nr. 604/2014 4. panta 5. punktu piešķīrusi, ievērojot šos pārejas noteikumus, piemēro darbinieka pienākumu izpildei 2015. un 2016. finanšu gadā.
   12. pants
   Stāšanās spēkā
   Šis lēmums stājas spēkā dienā pēc tā publicēšanas Eiropas Savienības Oficiālajā Vēstnesī.

      Frankfurtē pie Mainas, 2015. gada 20. novembrī

            ECB prezidents

         Mario DRAGHI

      (1)  OV L 287, 29.10.2013., 63. lpp.

      (2)  Eiropas Centrālās bankas Regula (ES) Nr. 468/2014 (2014. gada 16. aprīlis), ar ko izveido Vienotā uzraudzības mehānisma pamatstruktūru Eiropas Centrālās bankas sadarbībai ar nacionālajām kompetentajām un norīkotajām iestādēm (VUM pamatregula) (ECB/2014/17) (OV L 141, 14.5.2014., 1. lpp.).

      (3)  Eiropas Parlamenta un Padomes Direktīva 2013/36/ES (2013. gada 26. jūnijs) par piekļuvi kredītiestāžu darbībai un kredītiestāžu un ieguldījumu brokeru sabiedrību prudenciālo uzraudzību, ar ko groza Direktīvu 2002/87/EK un atceļ Direktīvas 2006/48/EK un 2006/49/EK (OV L 176, 27.6.2013., 338. lpp.).

      (4)  Komisijas Deleģētā regula (ES) Nr. 604/2014 (2014. gada 4. marts), ar ko papildina Eiropas Parlamenta un Padomes Direktīvu 2013/36/ES attiecībā uz regulatīvajiem tehniskajiem standartiem par kvalitātes un attiecīgiem kvantitātes kritērijiem, kas vajadzīgi, lai noteiktu to darbinieku kategorijas, kuru profesionālajai darbībai ir būtiska ietekme uz iestādes riska profilu (OV L 167, 6.6.2014., 30. lpp.).

      (5)  Eiropas Parlamenta un Padomes Regula (ES) Nr. 575/2013 (2013. gada 26. jūnijs) par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 (OV L 176, 27.6.2013., 1. lpp.).


title: Padomes Lēmums (1986. gada 15. septembris) par Eiropas Ekonomikas kopienas un Norvēģijas Karalistes Nolīguma Papildu protokola slēgšanu sakarā ar Spānijas Karalistes un Portugāles Republikas pievienošanos Kopienai

text:
Svarīgs juridisks paziņojums

|

31986D0571

Oficiālais Vēstnesis L 337 , 29/11/1986 Lpp. 0001 - 0001

		Padomes Lēmums(1986. gada 15. septembris)par Eiropas Ekonomikas kopienas un Norvēģijas Karalistes Nolīguma Papildu protokola slēgšanu sakarā ar Spānijas Karalistes un Portugāles Republikas pievienošanos Kopienai(86/571/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, jo īpaši tā 113. pantu,ņemot vērā Komisijas ieteikumu,tā kā ir jāapstiprina Briselē 1973. gada 14. maijā parakstītā Eiropas Ekonomikas kopienas un Norvēģijas Karalistes Nolīguma [1] Papildu protokols, lai ņemtu vērā Spānijas Karalistes un Portugāles Republikas pievienošanos Kopienai,IR PIEŅĒMUSI ŠO LĒMUMU.1. pantsAr šo Kopienas vārdā apstiprina Eiropas Ekonomikas kopienas un Norvēģijas Karalistes Nolīguma Papildu protokolu sakarā ar Spānijas Karalistes un Portugāles Republikas pievienošanos Kopienai.Protokola teksts ir pievienots šim lēmumam.2. pantsPadomes priekšsēdētājs sniedz protokola [2] 18. pantā paredzēto ziņojumu.3. pantsŠis lēmums stājas spēkā nākamajā dienā pēc publicēšanas Eiropas Kopienu Oficiālajā Vēstnesī.Briselē, 1986. gada 15. septembrīPadomes vārdā —priekšsēdētājsG. Howe[1] OV L 171, 27.6.1973., 2. lpp.[2] Protokola spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī.--------------------------------------------------


title: Padomes Lēmums 2013/351/KĀDP ( 2013. gada 2. jūlijs ), ar kuru groza Lēmumu 2011/426/KĀDP, ar ko ieceļ Eiropas Savienības īpašo pārstāvi Bosnijā un Hercegovinā

text:
               4.7.2013

               LV

               Eiropas Savienības Oficiālais Vēstnesis

               L 185/7

         PADOMES LĒMUMS 2013/351/KĀDP
   (2013. gada 2. jūlijs),
   ar kuru groza Lēmumu 2011/426/KĀDP, ar ko ieceļ Eiropas Savienības īpašo pārstāvi Bosnijā un Hercegovinā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2011. gada 18. jūlijā pieņēma Lēmumu 2011/426/KĀDP (1), ar ko par Eiropas Savienības īpašo pārstāvi (ESĪP) Bosnijā un Hercegovinā iecēla Peter SØRENSEN kungu. ESĪP pilnvaru termiņš beigsies 2015. gada 30. jūnijā.

               (2)

               Lēmumā 2011/426/KĀDP, kas ir grozīts ar Lēmumu 2012/330/KĀDP (2), ESĪP bija paredzēta finanšu atsauces summa laikposmam no 2011. gada 1. septembra līdz 2013. gada 30. jūnijam. Būtu jānosaka jauna finanšu atsauces summa laikposmam no 2013. gada 1. jūlija līdz 2014. gada 30. jūnijam.

               (3)

               ESĪP īstenos pilnvaras situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu.

               (4)

               Lēmums 2011/426/KĀDP tādēļ būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmuma 2011/426/KĀDP 5. panta 1. punktam pievieno šādu apakšpunktu:

      "ESĪP pilnvaru īstenošanas izdevumiem paredzētā finanšu atsauces summa laikposmam no 2013. gada 1. jūlija līdz 2014. gada 30. jūnijam ir EUR 5 285 000."

   2. pants
   Stāšanās spēkā
   Šis lēmums stājas spēkā tā pieņemšanas dienā.
   To piemēro no 2013. gada 1. jūlija.

      Briselē, 2013. gada 2. jūlijā

            Padomes vārdā –

            priekšsēdētājs

         L. LINKEVIČIUS

      (1)  OV L 188, 19.7.2011., 30. lpp.

      (2)  OV L 165, 26.6.2012., 66. lpp.


title: 2013/381/ES: Padomes Lēmums ( 2013. gada 9. jūlijs ), ar ko ieceļ Reģionu komitejas locekli no Vācijas

text:
               16.7.2013

               LV

               Eiropas Savienības Oficiālais Vēstnesis

               L 193/21

         PADOMES LĒMUMS
   (2013. gada 9. jūlijs),
   ar ko ieceļ Reģionu komitejas locekli no Vācijas
   (2013/381/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Vācijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumus 2009/1014/ES (1) un 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Helmut Max JAHN kunga pilnvaru termiņa beigām 2013. gada 22. jūlijā atbrīvojas viena Reģionu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo no 2013. gada 23. jūlija uz atlikušo pilnvaru laiku, proti, līdz 2015. gada 25. janvārim, Reģionu komitejas locekļa amatā tiek iecelts:

               —

                  Jörg DUPPRÉ kungs, Landrat des Landkreises Südwestpfalz, Präsident des Deutschen Landkreistages.

         2. pants
   Šis lēmums stājas spēkā tā pieņemšanas dienā.

      Briselē, 2013. gada 9. jūlijā

            Padomes vārdā –

            priekšsēdētājs

         R. ŠADŽIUS

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: Padomes Lēmums, ( 2006. gada 18. decembris ), ar ko ieceļ Arhitektūras izglītības padomdevēju komitejas locekļus un to vietniekus

text:
               28.12.2006

               LV

               Eiropas Savienības Oficiālais Vēstnesis

               C 320/1

      PADOMES LĒMUMS,

   (2006. gada 18. decembris),
   ar ko ieceļ Arhitektūras izglītības padomdevēju komitejas locekļus un to vietniekus
   (2006/C 320/01)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Padomes Lēmumu 85/385/EEK (1985. gada 10. jūnijs), ar ko izveido Arhitektūras izglītības padomdevēju komiteju, un jo īpaši tā 3. un 4. pantu (1),
   ņemot vērā, ka saskaņā ar minētā lēmuma 3. pantu minētajā komitejā ir trīs eksperti no katras dalībvalsts un viens vietnieks katram no ekspertiem; ka saskaņā ar minētā lēmuma 4. pantu šo ekspertu un to vietnieku pilnvaru termiņš ir trīs gadi un tas beidzas pirms trīs gadu laikposma beigām, ja loceklis atkāpjas no amata, viņa nāves gadījumā vai, ja locekli aizstāj ar citu locekli; šajā gadījumā uz atlikušo pilnvaru laiku ieceļ jaunu locekli;
   ņemot vērā, ka ar 2006. gada 9. marta Lēmumu 2006/C 68/03 (2) Padome iecēla Arhitektūras izglītības padomdevēju komitejas locekļus un locekļu aizstājējus uz trīs gadu laikposmu, sākot no lēmuma spēkā stāšanās dienas;
   tā kā septiņu dalībvalstu valdības ir pieteikušas kandidātus komitejas locekļu un to vietnieku iecelšanai amatā vai aizstāšanai,
   IR PIEŅĒMUSI ŠO LĒMUMU
   Vienīgais pants
   Ar šo par Arhitektūras izglītības padomdevēju komitejas locekļiem un to vietniekiem uz laikposmu, kas sākas no šā lēmuma spēkā stāšanās dienas un ilgst līdz 2009. gada 9. martam, ir iecelti:
   A.   EKSPERTI NO PRAKTIZĒJOŠU ARHITEKTU VIDUS

               Valsts

               Locekļi

               Vietnieki

               Čehijas Republika

                  Dalibor BORÁK kungs

               Dānija

                  Bente BEDHOLM kundze

                  Henning THOMASEN kungs

               Kipra

                  Themis THEMISTOCLEOUS kungs

                  Vassos CHRISTOU kungs

               Luksemburga

                  Marie-Hélène LUCAS kundze

                  Nico STEINMETZ kungs

               Portugāle

                  Carlos da SILVA AFONSO kungs

                  Nuno da SILVA ARAÚJO SIMõES kungs

         B.   EKSPERTI NO UNIVERSITĀTĒM VAI LĪDZVĒRTĪGĀM IZGLĪTĪBAS IESTĀDĒM ARHITEKTŪRAS JOMĀ

               Valsts

               Locekļi

               Vietnieki

               Dānija

                  Sven FELDING kungs

                  Jørgen HAUBERG kungs

               Luksemburga

                  Jean TAGLIAFERRI kungs

                  Raymond HARSCH kungs

               Portugāle

                  Mario Júlio TEIXEIRA KRUGER kungs

                  Manuel MENDES TAINHA kungs

               Zviedrija

                  Hasse ERNERFELDT kungs

         C.   EKSPERTI NO DALĪBVALSTU KOMPETENTAJĀM IESTĀDĒM

               Valsts

               Locekļi

               Vietnieki

               Čehijas Republika

                  Marie KOTRLÁ kundze

               Dānija

                  Mikkel BUCHTER kungs

                  Mads FLYVHOLM kungs

               Luksemburga

                  Bernadette FRIEDERICI-CARABIN kundze

                  Elodie HOFMANN kundze

               Slovākija

                  Róbert PODHORSKY kungs

      Briselē, 2006. gada 18. decembrī

            Padomes vārdā

            priekšsēdētājs

         J.-E. ENESTAM

      (1)  OV L 223, 21.08.2005., 26-27. lpp.

      (2)  OV C 68, 21.03.2006., 6-8. lpp


title: Eiropas centrālās bankas Lēmums (2004. gada 4. marts) par publisku piekļuvi Eiropas Centrālās bankas dokumentiem (ECB/2004/3)

text:
Svarīgs juridisks paziņojums

|

32004D0003(01)

Oficiālais Vēstnesis L 080 , 18/03/2004 Lpp. 0042 - 0044

		Eiropas Centrālās bankas Lēmums(2004. gada 4. marts)par publisku piekļuvi Eiropas Centrālās bankas dokumentiem(ECB/2004/3)(2004/258/EK)EIROPAS CENTRĀLĀS BANKAS PADOME,ņemot vērā Eiropas Centrālo banku sistēmas un Eiropas Centrālās bankas statūtus un jo īpaši to 12.3. pantu,ņemot vērā Eiropas Centrālās bankas reglamentu [1] un jo īpaši tā 23. pantu,tā kā:(1) Līguma par Eiropas Savienību 1. panta otrajā daļā ir ietverts atklātības princips, saskaņā ar kuru šis Līgums iezīmē jaunu posmu ciešākas Eiropas tautu savienības izveidošanā, kur lēmumu pieņemšana notiek cik vien iespējams atklāti un cik vien iespējams tuvinot to pilsoņiem. Atklātība veicina pārvaldes sistēmas leģitimitāti, efektivitāti un pārskatāmību, tā nostiprinot demokrātijas principu.(2) Kopīgajā deklarācijā [2] par Eiropas Parlamenta un Padomes 2001. gada 30. maija Regulu (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem [3] Eiropas Parlaments, Padome un Komisija aicina citas Savienības iestādes un organizācijas pieņemt tādus iekšējos noteikumus par publisku piekļuvi dokumentiem, kas ņem vērā regulā izklāstītos principus un ierobežojumus. Attiecīgi jāpārskata režīms attiecībā uz publisko piekļuvi ECB dokumentiem, kas noteikts 1998. gada 3. novembra Lēmumā ECB/1998/12 par publisku piekļuvi Eiropas Centrālās bankas dokumentiem un arhīviem [4].(3) Jānosaka plašāka piekļuve ECB dokumentiem, tajā pašā laikā nodrošinot ECB un valstu centrālo banku (VCB) neatkarību, kas paredzēta Līguma 108. pantā un Statūtu 7. pantā, un dažu, ECB uzdevumu izpildei raksturīgu, jautājumu konfidencialitāti. Lai nodrošinātu ECB lēmumu pieņemšanas procesa, tajā skaitā iekšējo konsultāciju un sagatavošanās pasākumu, efektivitāti, ECB lēmējinstitūciju sanāksmju norise ir konfidenciāla, ja vien attiecīgā institūcija nenolemj, ka tās apspriežu rezultāti ir publiski.(4) Tomēr atsevišķos gadījumos būtu jāaizsargā sabiedrības un privātās intereses, nosakot izņēmumus. Turklāt ECB ir jāaizsargā eiro banknošu, kā maksājumu līdzekļa, integritāte, kas cita starpā ietver pretviltošanas elementus, izgatavošanas tehniskās specifikācijas, krājumu fizisko drošību un eiro banknošu transportēšanu.(5) Lai nodrošinātu šā Lēmuma piemērošanu pilnībā, gadījumā, ja VCB izskata lūgumu pēc tās rīcībā esošiem ECB dokumentiem, VCB apspriežas ar ECB, izņemot gadījumus, kuros ir skaidrs, ka dokumentu drīkst vai nedrīkst izsniegt.(6) Lai nodrošinātu lielāku atklātību, ECB atļauj piekļuvi ne tikai tās sastādītajiem dokumentiem, bet arī dokumentiem, kurus tā saņēmusi, tajā pašā laikā saglabājot attiecīgo trešo personu tiesības izteikt savu viedokli par piekļuvi to sagatavotajiem dokumentiem.(7) Lai nodrošinātu, ka tiek ievērota laba administratīvā prakse, ECB piemēro divu posmu procedūru,IR PIEŅĒMUSI ŠĀDU LĒMUMU.1. pantsMērķisŠā lēmuma mērķis ir noteikt nosacījumus un ierobežojumus, saskaņā ar kuriem ECB atļauj piekļuvi ECB dokumentiem, kā arī veicināt labu administratīvo praksi saistībā ar publisko piekļuvi šiem dokumentiem.2. pantsTiesību izmantotāji un piemērošanas joma1. Ikvienam Savienības pilsonim un fiziskai personai, kas pastāvīgi dzīvo kādā dalībvalstī, vai juridiskai personai, kuras juridiskā adrese ir kādā dalībvalstī, ir tiesības piekļūt ECB dokumentiem, ievērojot šajā lēmumā noteiktos nosacījumus un ierobežojumus.2. Saskaņā ar šiem pašiem nosacījumiem un ierobežojumiem ECB var nodrošināt piekļuvi dokumentiem ikvienai fiziskai personai, kas nedzīvo pastāvīgi dalībvalstī, vai juridiskai personai, kam tajā nav juridiskās adreses.3. Šis lēmums neierobežo sabiedrības tiesības piekļūt ECB dokumentiem, kuras izriet no starptautisko tiesību aktiem vai aktiem, kas tos īsteno.3. pantsDefinīcijasŠajā lēmumā:a) "dokuments" vai "ECB dokuments" ir jebkura satura informācija neatkarīgi no tās pasniegšanas veida (uz papīra, elektroniskā formā vai skaņu, vizuālie un audiovizuālie ieraksti), kuru sastādījusi ECB vai kura ir ECB rīcībā, un kura skar tās politiku, darbību vai lēmumus, kā arī Eiropas Monetārā institūta (EMI) dokumenti un Eiropas Ekonomikas kopienas dalībvalstu centrālo banku vadītāju komitejas (Vadītāju komitejas) dokumenti;b) "trešā persona" ir jebkura fiziska vai juridiska persona vai struktūra, kas nav saistīta ar ECB.4. pantsIzņēmumi1. ECB atsaka piekļuvi dokumentam, ja iepazīšanās ar to var kaitēt:a) sabiedrības interešu aizsardzībai saistībā ar:- ECB lēmējinstanču sanāksmju konfidencialitāti,- Kopienas vai kādas dalībvalsts finanšu, monetāro vai ekonomikas politiku,- ECB vai VCB pašu finansēm,- eiro banknošu integritātes aizsardzību,- valsts drošību,- starptautiskajām finanšu, monetārajām vai ekonomikas attiecībām;b) personu privātās dzīves un neaizskaramības aizsardzībai, jo īpaši saskaņā ar Kopienas tiesību aktiem par personas datu aizsardzību;c) tādas informācijas konfidencialitātes aizsardzībai, kuru sargā Kopienas tiesības.2. ECB atsaka piekļuvi dokumentam, ja iepazīšanās ar to var kaitēt:- fiziskas vai juridiskas personas komerciālo interešu, tajā skaitā intelektuālā īpašuma, aizsardzībai,- tiesvedības un juridisku konsultāciju aizsardzībai,- pārbaužu, izmeklēšanas un revīziju mērķiem,ja vien iepazīšanās ar to nav saistīta ar sevišķām sabiedrības interesēm.3. Piekļuvi dokumentiem, kas satur iekšēja lietojuma atzinumus, kuri ir daļa no apspriežu un iepriekšēju konsultāciju procesa Eiropas Centrālajā bankā vai ECB un VCB starpā, atsaka pat gadījumos, kad lēmums jau ir pieņemts, ja vien iepazīšanās ar tiem nav saistīta ar sevišķām sabiedrības interesēm.4. Kas attiecas uz trešo personu dokumentiem, ECB apspriežas ar attiecīgo trešo personu ar mērķi noskaidrot, vai ir jāpiemēro šajā pantā paredzētais izņēmums, ja nav skaidrības par to, vai šo dokumentu drīkst vai nedrīkst izsniegt.5. Ja izņēmumi attiecas tikai uz kādu pieprasītā dokumenta daļu, pārējās dokumenta daļas publisko.6. Izņēmumi, kas noteikti šajā pantā, ir spēkā tik ilgi, kamēr šāda aizsardzība ir pamatota, ņemot vērā dokumenta saturu. Izņēmumus piemēro uz laiku, kas nav ilgāks par trīsdesmit gadiem, ja vien ECB Padome nav īpaši noteikusi citādu termiņu. Ja uz dokumentiem attiecas izņēmumi, kas skar privāto dzīvi vai komerciālās intereses, izņēmumus drīkst piemērot arī pēc šā termiņa.5. pantsDokumenti, kas ir VCB rīcībāDokumentus, kas ir VCB rīcībā un kurus ir sastādījusi ECB, kā arī EMI vai Vadītāju komitejas dokumentus, VCB var publiskot tikai iepriekš apspriežoties ar ECB par piekļuves apmēru, ja nav skaidrības par to, vai šo dokumentu drīkst vai nedrīkst publiskot.VCB var arī pāradresēt šo lūgumu ECB.6. pantsPieteikumi1. Pieteikumus saistībā ar piekļuvi dokumentam ECB [5] iesniedz rakstiski, arī elektroniski, vienā no Savienības oficiālajām valodām un tiem ir jābūt pietiekami skaidri formulētiem, lai ECB varētu atrast attiecīgo dokumentu. Pieteikuma iesniedzējam nav jānorāda tā iesniegšanas iemesli.2. Ja pieteikums nav pietiekami skaidri formulēts, ECB lūdz pieteikuma iesniedzēju precizēt pieteikumu, kā arī palīdz pieteikuma iesniedzējam to izdarīt.3. Ja pieteikums attiecas uz ļoti apjomīgu dokumentu vai ļoti lielu dokumentu skaitu, ECB var bez papildu formalitātēm apspriesties ar pieteikuma iesniedzēju, lai rastu pieņemamu risinājumu.7. pantsSākotnējo pieteikumu izskatīšana1. Pieteikumus attiecībā uz piekļuvi dokumentiem izskata ātri. Pieteikuma iesniedzējam nosūta saņemšanas apstiprinājumu. Divdesmit darba dienu laikā pēc pieteikuma saņemšanas dienas vai pēc saskaņā ar 6. panta 2. punktu prasīto precizējumu saņemšanas ECB Sekretariāta un valodu ģenerāldirektorāta ģenerāldirektors dod atļauju piekļūt pieprasītajam dokumentam un nodrošina piekļuvi saskaņā ar 9. pantu vai rakstiskā atbildē paskaidro pilnīgā vai daļējā atteikuma iemeslus, kā arī informē pieteikuma iesniedzēju par tiesībām iesniegt atkārtotu pieteikumu saskaņā ar 2. punktu.2. Saņemot pilnīgu vai daļēju atteikumu, pieteikuma iesniedzējs 20 darba dienu laikā pēc ECB atbildes saņemšanas var iesniegt atkārtotu pieteikumu ar lūgumu ECB Valdei pārskatīt ECB nostāju. Turklāt, ja ECB nav sniegusi atbildi sākotnējā pieteikuma izskatīšanai paredzēto 20 dienu laikā, pieteikuma iesniedzējam ir tiesības iesniegt atkārtotu pieteikumu.3. Izņēmuma gadījumos, piemēram, ja pieteikums attiecas uz ļoti apjomīgu dokumentu vai ļoti lielu dokumentu skaitu, vai ir nepieciešams apspriesties ar trešo personu, 1. punktā paredzēto termiņu ECB var pagarināt par 20 darba dienām, ar nosacījumu, ka pieteikuma iesniedzējs ir iepriekš informēts un saņēmis sīkus paskaidrojumus.4. Pārmērīgu vai nepamatotu pieteikumu gadījumos, jo īpaši gadījumos, ja šie pieteikumi ir atkārtoti, 1. punktu nepiemēro.8. pantsAtkārtotu pieteikumu izskatīšana1. Atkārtotus pieteikumus izskata ātri. Valde 20 darba dienu laikā pēc šāda pieteikuma saņemšanas dod atļauju piekļūt pieprasītajam dokumentam un šajā laikā nodrošina piekļuvi saskaņā ar 9. pantu vai rakstiskā atbildē paskaidro pilnīgā vai daļējā atteikuma iemeslus. Pilnīga vai daļēja atteikuma gadījumā ECB informē pieteikuma iesniedzēju par tiesiskās aizsardzības līdzekļiem, kas tam ir pieejami saskaņā ar Līguma 230. un 195. pantu.2. Izņēmuma gadījumos, piemēram, ja pieteikums attiecas uz ļoti apjomīgu dokumentu vai ļoti lielu dokumentu skaitu, 1. punktā paredzēto termiņu ECB var pagarināt par 20 darba dienām, ar nosacījumu, ka pieteikuma iesniedzējs ir iepriekš informēts un saņēmis sīkus paskaidrojumus.3. Ja ECB nav sniegusi atbildi paredzētajā laikā, uzskata, ka atbilde ir noraidoša, un pieteikuma iesniedzējam ir tiesības griezties tiesā un/vai iesniegt sūdzību Eiropas Ombudam saskaņā ar Līguma 230. vai 195. pantu.9. pantsPiekļuve dokumentiem pēc pieteikuma izskatīšanas1. Ar dokumentiem, kuriem ECB atļāvusi piekļuvi, pieteikuma iesniedzēji var iepazīties ECB telpās vai saņemt to kopiju, tajā skaitā, ja tas iespējams, elektronisku kopiju. Kopiju izgatavošanas un pārsūtīšanas izdevumus var likt apmaksāt pieteikuma iesniedzējam. Šī maksa nedrīkst pārsniegt kopiju izgatavošanas un pārsūtīšanas faktiskās izmaksas. Iepazīšanās uz vietas, kopiju izgatavošana līdz 20 A4 lappusēm un tieša piekļuve dokumentam elektroniskā formā ir bez maksas.2. Ja ECB jau agrāk ir izsniegusi dokumentu un tas ir viegli pieejams pieteikuma iesniedzējam, ECB var izpildīt savu pienākumu nodrošināt piekļuvi dokumentam, paziņojot pieteikuma iesniedzējam, kā var iegūt pieprasīto dokumentu.3. Dokumentus nodrošina spēkā esošajā redakcijā un veidā (tajā skaitā elektroniskā vai citā veidā), kādu lūdzis pieteikuma iesniedzējs.10. pantsDokumentu pavairošana1. Dokumentus, kas izsniegti saskaņā ar šo lēmumu, nedrīkst pavairot vai izmantot komerciāliem mērķiem bez ECB īpašas iepriekšējas atļaujas. ECB var šādu atļauju liegt, nenorādot iemeslu.2. Šis lēmums neskar spēkā esošos autortiesību noteikumus, kas var ierobežot trešās personas tiesības pavairot vai izmantot izsniegtos dokumentus.11. pantsNobeiguma noteikumiŠis lēmums stājas spēkā dienā pēc tā publicēšanas Eiropas Savienības Oficiālajā Vēstnesī.Lēmums ECB/1998/12 ir atcelts.Frankfurtē pie Mainas, 2004. gada 4. martāECB priekšsēdētājs —Jean-Claude Trichet[1] 2004. gada 19. februāra Lēmums ECB/2004/2, ar kuru pieņem Eiropas Centrālās bankas reglamentu, OV L 80, 18.3.2004., 33. lpp.[2] OV L 173, 27.6.2001., 5. lpp.[3] OV L 145, 31.5.2001., 43. lpp.[4] OV L 110, 28.4.1999., 30. lpp.[5] Adresētus Eiropas Centrālajai bankai, Sekretariāta nodaļai, Kaiserstrasse 29, D-60311 Frankfurt am Main. Fakss: + 49 (69) 1344 6170. E-pasts: ecb.secretariat@ecb.int.--------------------------------------------------


title: 2011/283/ES: Padomes Lēmums ( 2011. gada 12. aprīlis ) par to, lai noslēgtu protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Moldovas Republiku, no otras puses, par Pamatnolīgumu starp Eiropas Savienību un Moldovas Republiku par vispārējiem principiem Moldovas Republikas dalībai Savienības programmās

text:
               18.5.2011

               LV

               Eiropas Savienības Oficiālais Vēstnesis

               L 131/1

         PADOMES LĒMUMS
   (2011. gada 12. aprīlis)
   par to, lai noslēgtu protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Moldovas Republiku, no otras puses, par Pamatnolīgumu starp Eiropas Savienību un Moldovas Republiku par vispārējiem principiem Moldovas Republikas dalībai Savienības programmās
   (2011/283/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 114., 168., 169., 172. pantu, 173. panta 3. punktu, 188. un 192. pantu saistībā ar 218. panta 6. punkta a) apakšpunktu, 7. punktu un 8. punkta otro daļu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Protokols Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Moldovas Republiku, no otras puses, par Pamatnolīgumu starp Eiropas Savienību un Moldovas Republiku par vispārējiem principiem Moldovas Republikas dalībai Savienības programmās (2) (turpmāk “protokols”) Savienības vārdā tika parakstīts 2010. gada 30. septembrī.

               (2)

               Protokols būtu jānoslēdz,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts protokols Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Moldovas Republiku, no otras puses, par Pamatnolīgumu starp Eiropas Savienību un Moldovas Republiku par vispārējiem principiem Moldovas Republikas dalībai Savienības programmās.
   2. pants
   Padomes priekšsēdētājs Savienības vārdā sniedz protokola 10. pantā paredzēto paziņojumu.
   3. pants
   Šis lēmums stājas spēkā tā pieņemšanas dienā.

      Luksemburgā, 2011. gada 12. aprīlī

            Padomes vārdā –

            priekšsēdētāja

         C. ASHTON

      (1)  2010. gada 24. novembra piekrišana.

      (2)  OV L 14, 19.1.2011., 2. lpp.